cyanic-selkie/wikianc huggingface dataset:
יעקב קמנצקי
תולדותיו
לאחר נישואיו שב ללמוד בסלבודקה ובהמשך למד בקלם. כאשר נפתח הכולל בסלבודקה על ידי הרב אייזיק שר, עבר הרב יעקב לכולל זה ולמד שם חמש שנים.
פעילותו הציבורית
הרב קמנצקי עסק רבות בנושאי חינוך. הוא עודד ודחף להקמתם של כוללים וכן תלמודי תורה עבור בני מהגרים מברית המועצות. הכריע בשאלות של ידי ארגון תורה ומסורה - רשת בתי ספר תורניים, ושל אגודת ישראל האמריקאית. סייע גם בביסוס החינוך העצמאי בישראל. בתחילה פעל לצדו של הרב אהרון קוטלר, ולאחר פטירתו של זה נתמנה הרב קמנצקי ליו"ר הארגון בארצות הברית. במהלך ביקוריו בישראל ביקר בבתי הספר של הרשת.
מרינה הורקה
יהודי מרינה הורקה
ב-28 בספטמבר 1941 נרצחו כ-1,000 יהודי היישוב וסביבתו כשלושה ק"מ ממנו.
שסו
השסו במקורות מצריים
תיאור המביע את החשש ממעבר בשטח הררי (נחל עירון בין בקעת מגידו למישור החוף) מובא במקור המצרי פפירוס אנאסטאזי א, מימי רעמסס השני (המאה ה-13 לפנה"ס): 'ראה המעבר נמצא בערוץ, אלפיים אמה עומקו... מסוכן הערוץ, מלא שוסים נחבאים אל בין השיחים ...פניהם זועפות ולבבם קשה... נתיבך מלא צוקים ואבנים, אין אחיזת רגל... מדמה אתה כי האויב מאחוריך ורעדה אוחזת בך'. המקור הנ"ל גם מזכיר אנשי שסו אכזריים שאורבים לעוברים בדרך בגיא מסוים, בו עלול אמנמופה חסר-הניסיון לנסות לעבור עם מרכבתו. השסו האלה מתוארים על ידי המחבר חורי כחריגים בגובהם: 4 או 5 אמות – או במונחים מודרניים: כ-2.10 מ'.
במכתבי אל-עמארנה שנשלחו על ידי מלכי ערים כנעניות לפטרונם מלך מצרים, נזכרים איגודי שבטים במילה האכדית "סותו". בדומה ל"שסו" אף ה"סותו" נזכרים בעיקר בהקשר צבאי כשכירי חרב של ממלכות כנען בצידם של העפירו.
זיהויים של השסו עם העברים בכלל ובני ישראל בפרט
ברשימה טופוגרפית מימי השליט המצרי אמנחותפ השלישי שנמצאה במקדש ב שבנוביה, נזכרים שישה אזורים בהם ישבו שסו: נטען כי השם "ארץ יהו" מצביע על העובדה ששבטים בחבל ארץ זה עבדו את יהוה. יש המשערים שמקומה של ארץ "יהו" הוא בדרום כנען. כמו כן מוזכרים ה"שסו של יהו" גם ברשימות עמים כבושים במבנה מימי רעמסס השני מ שגם היא בנוביה (Amara West).
הונולולו
היסטוריה
בשנת 1845 העביר קמהאמהה השלישי את עיר הבירה הקבועה של ממלכת הוואי מן האי מאווי להונולולו. הוא והמלכים שירשו אותו הפכו את הונולולו לעיר בירה מודרנית, והציבו בניינים רבים, אשר חלקם בעלי חשיבות רבה. בה בעת, הפכה הונולולו למרכז המסחרי של ארכיפלג האיים של הוואי, כאשר צאצאים של מיסיונרים אמריקאים שהתיישבו באי הקימו עסקים מצליחים במרכז העיר הונולולו.
היתוך בכליאה אינרציאלית
עקרונות ההיתוך הגרעיני
בתהליך היתוך גרעיני מתמזגים גרעינים קלים לגרעינים כבדים יותר, ואנרגיה רבה נפלטת מכיוון שסכום מסות הגרעינים הקלים גבוה מסכום מסות הגרעינים הכבדים. הפרש המסה הופך לאנרגיה על-פי הנוסחה e=mc2, כאשר e האנרגיה, m הפרש המסה, ו-c מהירות האור. תהליך ההיתוך יחל כאשר הגרעינים יימצאו בקרבה גבוהה מאוד זה לזה, כלומר יש להתגבר על הדחייה החשמלית ביניהם, ולכן יש להביא את החומר לטמפרטורה גבוהה מאוד של עשרות מיליוני מעלות. בטמפרטורות אלו החומר יימצא במצב פלזמה. בנוסף, יש לשמור על צפיפות גבוהה לזמן ארוך מספיק, כך שההיתוך יתקיים. השילוב בין תנאי הטמפרטורה, הצפיפות והזמן נקבע על-פי קריטריון לאוסון.
שימוש בלייזרים
התצורה המבטיחה ביותר להגעה לתנאים הדרושים להיתוך גרעיני בכליאה אינרציאלית היא באמצעות לייזרים רבי עצמה, והמתקן הגדול ביותר המשתמש בכליאה אינרציאלית הוא מתקן ההצתה הלאומי (National Ignition Facility - NIF) אשר במעבדה הלאומית לורנס ליברמור בקליפורניה, שבארצות הברית.
סרגיי פרוקודין-גורסקי
הטכניקה
בתהליך הצילום הוא השתמש במצלמה שצילמה שלוש תמונות מונוכרומטיות ברצף מהיר, כל אחת מהן דרך מסנן אופטי בצבע שונה. תשלילי לוחות הזכוכית פותחו כשלישיית תצלומי שחור-לבן על שקופית זכוכית. על ידי הקרנת שלוש התמונות המונוכרומטיות באמצעות אור רגיל, במקרנה מיוחדת בעלת שלושה מסננים תואמים בצבעם למסנני המצלמה, ניתן היה לבנות מחדש את הסצנה הצבעונית המקורית על מסך ההקרנה.
עוורתא
היסטוריה
בתקופת המשנה הכפר נקרא "עוורותא", והיה ידוע כמקום גידול שזיפים, שהיו מפורסמים בכל ארץ ישראל. בימי הביניים היה הכפר אחד המרכזים של העדה השומרונית.
ג'ב קורליס
תולדות חייו
במהלך שנות ה-2000, קפץ קורליס מאתרים ידועים כגון מגדל אייפל בפריז ומרכז החלל בסיאטל ומלזיה.
בספטמבר 2011, קורליס קפץ מהליקופטר מגובה של כ-1,820 מטר ועף דרך מבנה קשתי בהר טיאנמן שבסין. בסופו של דבר הוא נחת עם מצנחו על גשר.
סקס והעיר הגדולה 2
סקס והעיר הגדולה 2 (באנגלית: Sex and the City 2) הוא סרט קומדיה רומנטית אמריקאי משנת 2010. הסרט נכתב, הופק ובוים על ידי מייקל פטריק קינג. הסרט מהווה סרט המשך לסרט "סקס והעיר הגדולה" משנת 2008.
תקציר העלילה
לאחר חזרתה לשגרה, קארי מפחדת שביג יעזוב אותה אך מגלה שהוא החליט להשקיע בנישואיהם וקנה לה טבעת יהלום. ארין, המטפלת של שרלוט, מתגלה כלסבית כך שהיא לא חושדת בהארי יותר. מירנדה מתחילה עבודה חדשה שם היא מוערכת יותר. סמנתה המשיכה את מערכת יחסיה עם איש העסקים שפגשה.
קימברלי (דרום אפריקה)
היסטוריה
לקימברלי חלק חשוב בהיסטוריה של יישוב אפריקה הדרומית החל מאמצע המאה ה-19. מה שהחל במציאתן של שתי אבנים לבנות במורד גבעה על גדת הנהר אורנג', שהסתברו כיהלומים במשקל 21.25 קרט ב-1866 ו-83.50 קרט ב-1871, נמשך כהגירה גדולת-היקף (של כורים, בני-עונשין ומחפשי עושר) אל המחוז החדש - שעד אז היה ידוע כמושבת צבעונים בני חריקואה, הגירה ששיאה בייסוד העיירה בהלה חדשה (New Rush) שבמהירות הוסב שמה לקימברלי, על שם המזכיר הבריטי של מושבת הכף, הרוזן מקימברלי. הגבעה על גדת האורנג' נחצבה והונמכה ללא הכר, והפכה לבור, שעד 1914 הוצאו ממנו 2,720 קילוגרמים של יהלומים גולמיים. החור הגדול, מכרה היהלומים של קימברלי וכנראה הבור הגדול בעולם מעשה ידי-אדם, הוא כיום אתר תיירות.
ויאקום
ב-2005 תאגיד ויאקום המקורי התפצל והפך לתאגיד CBS, המתמקד בהפקת התכנים הטלוויזיוניים, בעוד ש"תאגיד ויאקום החדש" (New Viacom Corp.) התמקד בעסקים הרווחיים יותר, הגדלים במהירות רבה יותר, של התאגיד המשותף, כגון MTV והפצת סרטי הקולנוע. עם זאת, רדסטון הוא עדיין בעל השליטה בשני התאגידים השונים, ומיוצג בהם בשנים האחרונות על ידי בתו, שרי רדסטון.
האיש הדרומי
הסטריאוטיפ מתבסס על תמונות פרופיל של חקלאים וציידים במדינה, במיוחד מאזורים כמו מרכז אוטגו ואגן מקנזי, שעובדים ברעיית צאן – כבשים במיוחד, ולעיתים קרובות משתמשים בסוסים, פרים וכלבים ולא בתחבורה ממוכנת, לרוב בעיקר בגלל תוואי השטח שהם צריכים לכסות. אופי ניו זילנדי ארכיטיפי זה, אף על פי שהוא חזק במסורת, עומד כיום בפני איום על קיומו בעולם החיצוני, הודות לשינויים באורח החיים הכפרי המסורתי של ניו זילנד.
שומיי אוקאווה
שומיי אוקאווה (ביפנית: 大川 周明; 6 בדצמבר 1886 – 24 בדצמבר 1957) היה סופר והוגה דעות לאומני יפני. בתקופה שקדמה למלחמת העולם השנייה היה ידוע בשל מאמריו שעסקו בהיסטוריה של יפן, בפילוסופיה של הדת, בפילוסופיה הודית ובקולוניאליזם. נחשב כשייך לזרם הימני ביפן, אף כי הוא עצמו דחה הגדרה זו ותיאר את עצמו כאנטי קפיטליסט. אוקאווה הואשם בביצוע פשעי מלחמה אך האישום נגדו בוטל לאחר חוות דעת פסיכיאטרית שקבעה כי הוא אינו כשיר לעמוד לדין.
תחילת דרכו ופעילותו
ב-1926 פרסם אוקאווה את ספרו המשמעותי והמשפיע ביותר "יפן ודרך היפנים" ("Nihon oyobi Nihonjin no michi"). הספר זכה להצלחה גדולה ועד סוף מלחמת העולם השנייה הודפס ב-46 מהדורות. בספרו טוען אוקאווה כי על יפן לעמוד בראש מדינות אסיה במאבקן כנגד האימפריאליזם המערבי. הוא מכיר בקדמה ובטכנולוגיה המערבית ואינו שולל אותן, אך מזהיר מפני ההשפעות המוסריות השליליות שמביא עימו המערב.
בתחילת שנות ה-30 היה אוקאווה מעורב במספר ניסיונות הפיכה ביפן, ביניהן תקרית מרץ - ניסיון הפיכה שאירע במרץ 1931. על מעורבותו באירוע זה נשפט אוקאוה ונידון ל-5 שנות מאסר. לאחר שריצה שנתיים בלבד מתוך תקופת מעצרו, שוחרר אוקאווה והצטרף שוב לחברת מסילת הרכבות הדרום מנצ'ורית. ב-1939 הוא מונה לתפקיד פרופסור באוניברסיטת הוסיי (Hosei) שבטוקיו.
איקואה אוטאני
איקואה אוטאני (ביפנית: 大谷育江 - אוטאני איקואה; נולדה ב-18 באוגוסט 1965 בטוקיו, יפן) היא שחקנית ומדבבת (סאייו) ותיקה ופופולרית ביפן.
צבא אוסטריה
מבנה
אוסטריה היא מדינה יבשתית ועל כן אין לה צי ימי, אף ששנים 1958–2006 הצבא האוסטרי החזיק בשייטת ימית שכללה ספינות סיור על נהר הדנובה. כיום תפקידי הסיור הימיים הם באחריות המשטרה הפדרלית (Bundespolizei).
חן קוגל
ביוגרפיה
ב-1986 סיים לימודי רפואה בבית הספר לרפואה של אוניברסיטת בן-גוריון בנגב, שם למד במסגרת העתודה האקדמית. עם סיום לימודיו שירת בחיל הרפואה, ובהמשך התמחה ברפואה משפטית. הגיע לדרגת סגן-אלוף, ובמילואים הוא מפקד מרכז איסוף נתוני חללים של צה"ל.
דויד הילברט
תולדות חייו
הילברט היה חופשי מדעות קדומות לאומניות או גזעניות. חרף ההתנגדות בגרמניה לצירוף יהודים לסגל האקדמי, הילברט תמך בהצלחה במינוים של שני יהודים לפרופסורים: הרמן מינקובסקי ב-1902 ואדמונד לנדאו ב-1909. כאשר קליין פרש, מינה הילברט את המתמטיקאי היהודי ריצ'רד קוראנט למחליפו. הילברט תמך גם באמי נתר, מתמטיקאית יהודייה שההתנגדות למינויה, בעשור השני של המאה ה-20, נבעה בעיקר מהיותה אישה.
בשנות ה-20 של המאה ה-20 התקיימה מחלוקת בפילוסופיה של המתמטיקה בין הילברט לבין ל.א.י בראואר. בראואר תמך באינטואיציוניזם ואילו הילברט דגל בפורמליזם. המחלוקת הפכה לאידאולוגית כאשר בראואר הציג עצמו כ"אלוף הגרמניות הארית". כאשר בראואר מנע פרסום מאמרים של אוסטיודן בכתב העת Mathematische Annalen, הדיח אותו הילברט מעריכת כתב העת.
מאט סטון
סאות' פארק
מהדמויות שסטון מדבב: קייל ואביו, קני ואביו, ג'ימבו קרן, ישו, באטרס סטוץ', סדאם חוסיין, אל ההומו הגדול, פיפ, טרנס, טוויק, אביו של ג'ימי, הכומר מקסי, קווין ודמויות מזדמנות נוספות.
שישה צבעים
במהלך משותף עם פעילות ופעילים בקהילה הגאה בחיפה, בסוף חודש אוקטובר 2015, שינתה העמותה את אופייה מעמותה ארצית לעמותה חיפאית מקומית. עיקר פעילות העמותה הועבר לחיפה, הוחלפו בעלי\ות התפקידים בעמותה, וכיום העמותה מוכרת בשם "הקשת החיפאית".
תחומי פעילות עיקריים
הארגון פועל למען קידום התחומים הבאים בחברה הישראלית:
מרסלה מורלו
תחילת הדרך
מרסלה מורלו נולדה ב-13 בדצמבר 1969 בלנוס, אחד מ-135 תתי המחוזות המרכיבים את פרובינציית בואנוס איירס, מקום מגוריה מאז ועד היום. מאז ומתמיד הרגישה מורלו מחוברת למוזיקה: כשהגיעה לגיל 18, החלה להלחין שירים בעצמה. עבודותיה הראשונות היו הלחנות ג'ינגלים פרסומיים. עם חלוף השנים נקשרה יותר ויותר למוזיקה ושאבה רעיונות רבים לשיריה הודות לסגנונות המוזיקה המגוונים להם היא מאזינה:
סגנונות, קצבים וכלי נגינה
מבין כלי הפריטה הסטנדרטים המאופיינים על ידי גיטרות ניילון, קלאסיות, בס, אקוסטיות וחשמליות, מרסלה נוהגת להשתמש בגיטרות קטנות כמו הצ'רנגו אשר איתן היא נוהגת להופיע ולשיר.
ירון אילן
ביוגרפיה
אילן נולד וגדל בירושלים. כשהיה בן 12 אביו עזב את הבית ועבר להתגורר בגרמניה.
שפה זרה (אלבום)
אופי האלבום ונושאים
שירי האלבום עוסקים בתחושות הנובעות מהרגשת התהילה ("אל תאמיני", "האלים החדשים"), מערכות יחסים ומשפחה ("הסוף של הסיפור", "נומי", "מה יהיה איתי אמא", "עשרים וחמש") וכמו כן הוא משלב שירים ארוכי טקסט בעלי סגנון סיפורי ("אוטוביוגרפיה", "טניה").
ביקורות
בשל אופי המגוון של האלבום, והשינוי הבולט בינו לבין אלבום הבכורה, הוא זכה לביקורות מעורבות. אולם, ברובן חיוביות. בתוכנית אשר שודרה בגלי צה"ל, מבקר המוזיקה יוסי חרסונסקי, בחר באלבום כאלבום השנה במוזיקה העברית. בביקורת הכתובה אשר כתב על האלבום, הוא תיאר את כורם כ"יוצרת זמרת מן המשובחות במקומותינו". האלבום לא שחזר את הצלחת אלבום הבכורה אך נכון לפברואר 2012 מכר יותר מ-15,000 עותקים ולא נכשל מסחרית.
אילעאי עופרן
ביוגרפיה
עופרן הוא בוגר לימודי פסיכולוגיה ותלמוד באוניברסיטת בר-אילן ולימודי רבנות בבית מורשה בירושלים. השלים תואר שני בפסיכולוגיה במכללה האקדמית תל אביב יפו. במשך שנים התנדב במרכז הסיוע לגברים דתיים נפגעי תקיפה מינית.
במהלך השנים פרסם שלל טורי דעה ומאמרים הלכתיים ודברי תורה בכתבי עת, בעלונים ובספרים שונים והצית דיון ציבורי בשלל נושאים.
קוקה (1992)
חורחה רסורקסיון מרודיו (בספרדית: Jorge Resurrección Merodio, נולד ב-8 בינואר 1992; מדריד) הידוע כקוקה הוא כדורגלן ספרדי המשחק באתלטיקו מדריד ובנבחרת ספרד בעמדת הקשר. קוקה יכול לשחק הן כקשר מרכזי והן כקשר צד, בשני צדי המגרש, והוא ידוע בשל יכולת המסירה הטובה שלו, הרמותיו המדויקות וקריאת המשחק הטובה שלו.
קריירה
קוקה התחיל את הקריירה שלו במחלקת הנוער של אתלטיקו מדריד אליה הצטרף בגיל 8. ב-19 בספטמבר 2009 הוא ערך את הופעת הבכורה שלו בהפסד 2–5 לברצלונה. ב-26 בפברואר 2011 הבקיע את שער הבכורה שלו בתיקו 2-2 נגד סביליה. בעונתו הראשונה כשחקן הקבוצה הראשונה של המועדון שיחק 17 משחקים וסיים עם הקבוצה במקום ה-7 שמוביל לליגה האירופית. בעונת הפך לשחקן הרכב קבוע, כאשר שיחק ב-25 משחקים ליגה וב-13 נוספים בליגה האירופית. באותה עונה אף זכה עם המועדון בתואר, כאשר קוקה נכנס כמחליף בתוספת הזמן של משחק הגמר. בעונת פתח קוקה ב-38 משחקים מתוך 48 בהם שותף. קוקה היה חלק משמעותי בזכייתה של אתלטיקו מדריד באליפות ספרד בשנת 2013/14 כאשר הוא כבש 6 שערים ובישל 14. באותה עונה הוא גם היה חלק מהגעתה של אתלטיקו לגמר ליגת האלופות שם הפסידה 1–4 לריאל מדריד.
מוזיאון המדע בירושלים
תולדותיו
הילמן אסף קבוצה של אנשי אקדמיה מתוך האוניברסיטה העברית סביב המטרה של הקמת בית קבוע שיציג את המדע לקהל הרחב, לבני הנוער ואפילו לילדים הקטנים ולהציג את המדע בדרך מושכת ופשוטה. המודלים שעמדו לנגד עיניו היו האקספלורטוריום בסן פרנסיסקו, שנפתח בשנת 1969 על ידי פרנק אופנהיימר, ומוזיאון המדע בטורונטו שבקנדה.
כדי ללמוד כיצד להקים מוזיאון בירושלים החליטה הקבוצה הירושלמית לצעוד בשני נתיבים מקבילים. ראשית נפתחה המעבדה הנסיונית "עין רואה סדנא למדע" בשנת 1982. מעבדה ציבורית ניסיונית זו איפשרה לצוות לפגוש את הקהל ולבחון יחד איתו את אמצעי התצוגה הנכונים ואת דרכי ההדרכה המתאימות לחברה בישראל. במסגרת הסדנא הוקמו התערוכות "על החושים", "גדול וקטן", "מתגלגל ועובר" וכן התקיימו אירועים לקהל כגון: "בועות סבון", "מסתובבים". הסדנא פיתחה תוכניות לתלמידים, חוגים למתעניינים והשתלמויות לעובדי הוראה. במקביל התכנסה הקבוצה באופן קבוע כצוות חשיבה שתפקידו היה לנסח את התוכנית הרעיונית של המוזיאון החדש. תוכנית רעיונית זו הוצגה במסגרת של סמינר בינלאומי, "סמינר בת-שבע", שיזם וארגן פיטר הילמן בירושלים בשנת 1982. בסמינר התכנסו מומחים מחו"ל יחד עם אנשי מקצוע מתעניינים מישראל, והסמינר הווה למעשה את הגרעין ממנו צמחו כל מוזיאוני המדע בישראל. הסמינר חיזק את ידי הקבוצה הירושלמית להמשיך בדרך, להמשיך ללמוד ולגבש תוכניות, להמשיך להתנסות בפעילויות עם קהל ולחפש תמיכה ומשאבים להקמתו של מוזיאון מדע פעיל בירושלים.
פעילות
מאז שנת 2005, המוזיאון שותף לפרויקטים חינוכיים ובפרויקטים של מדע וחברה במימון האיחוד האירופי.
קוסה (קבוצה אתנית)
תרבות
טקס פולחני שעדיין נהוג הוא טקס המעבר לגבריות, ההפיכה מנער לבוגר (Ulwaluko). הטקס הסודי מתחיל במילת הנער ונמשך בבידודו למשך שבועות מספר, לעיתים בהרים; במשך התהליך הוא מושח את גופו בחימר לבן ומקיים מצוות שונות. בימינו המהלך נתון במחלוקת על רקע מקרי מוות רבים.
אנה פקווין
אנה הלן פקווין (באנגלית: Anna Hélène Paquin; נולדה ב-24 ביולי 1982) היא שחקנית ניו זילנדית-קנדית, זוכת פרס אוסקר לשחקנית המשנה הטובה ביותר בעקבות משחקה בסרט "הפסנתר", וזוכת פרס גלובוס הזהב על תפקידה כסוקי סטקהאוס בסדרה "דם אמיתי".
ביוגרפיה
פקווין נולדה בוויניפג שבקנדה למרי, מורה לאנגלית ילידת ניו זילנד, ובריאן, מורה לספורט מקנדה. יש לה אח ואחות שמבוגרים ממנה בכמה שנים. בגיל ארבע, היא עברה מקנדה לניו זילנד. בצעירותה היא התעניינה במוזיקה, אך לא במשחק. לקראת בגרותה, משפחתה היגרה ללוס אנג'לס ושם הוריה התגרשו. היא למדה באוניברסיטת קולומביה במשך שנה אחת, ואז היא החליטה שברצונה לפתח את קריירת המשחק שלה.
קריירה
חשיפתה העולמית של פקווין כבוגרת באה בעקבות גילום רוג בסדרת סרטי אקס-מן, ב-2000, ב-2003, ב-2006 וב-2014. פקווין גם הפיקה מספר סרטים עצמאיים עם אחיה: "Blue State" ו"Margaret". ב-2007 הייתה מועמדת לפרס אמי על תפקידה בסרט הטלוויזיה "Bury My Heart at Wounded Knee" שמבוסס על רב המכר של די בראון. היא שיחקה גם במספר מחזות בתיאטרון. בשנה זו גם שיחקה בסרט האימה "תעלולים נבזיים".
קוניגסג ג'מרה
קוניגסג ג'מרה (באנגלית: Koenigsegg Gemera) היא מכונית על היברידית פלאג-אין במרכב קופה בעלת ארבעה מקומות ישיבה, שמיוצרת בייצור מוגבל (300 יחידות) על ידי קוניגסג משנת 2020. היא הוצגה בשידור חי במרץ 2020 ולא בתערוכת הרכב של ז'נבה שבוטלה עקב מחלת נגיף הקורונה.
אורית לביא-נשיאל
ביוגרפיה
אורית היא בתם של יוכבד פרנץ ויעקב לביא-לוי, צאצאית של הרב ישראל דב לוי שעלה במחצית הראשונה של המאה ה-19 לטבריה.
רודף
ניתן להצילו בנפשו
אמנם כל ההיתר להרוג את הרודף אינו חל במקרה ש"ניתן להצילו באחד מאבריו" – כלומר, במקרה שכדי להציל את הנרדף אין צורך להרוג את הרודף, אלא ניתן להסתפק בקטיעת איבר וכדומה. במקרה כזה, אם בכל זאת אדם הרג את הרודף, פסק הרמב"ם, שאף שההורג עבר על איסור רציחה, הרי אין בית דין ממיתים אותו, וזאת בניגוד לרוצח רגיל, שדינו מיתה בסיף.
גמר 2022 ב-NBA
בוסטון סלטיקס
במהלך עונת העבירו הסלטיקס את המאמן הראשי בראד סטיבנס לתפקיד הג'נרל מנג'ר, במקום דני איינג' שהודיע על פרישה. סטיבנס ביצע את העסקה הראשונה שלו בעמדה החדשה שלו בהחלפת קמבה ווקר, בחירת סיבוב ראשון ב-2021 ובחירת סיבוב שני ב-2025 בתמורה לאל הורפורד, מוזס בראון ובחירת סיבוב שני ב-2023. כשהוא זקוק למחליף עבור בראד סטיבנס, ועוזר המאמן של ברוקלין נטס מונה אימה יודוקה למאמן הראשי החדש. לאחר שהחלו את העונה במקום ה-10 בטבלת המזרח, סיימו הסלטיקס את העונה הסדירה עם מאזן של 31 הפסדים ו-51 ניצחונות, השני בטיבו במזרח.
משחק 3
בראון קלע 27 נקודות וטייטום 26 בניצחון בוסטון 116–100 ויתרון 2–1 בסדרה. הסלטיקס הובילו 18 נקודות במחצית הראשונה, אבל גולדן סטייט שוב חזרה ברבע השלישי, וקלעה 33-25 עם 15 נקודות מקרי. הווריורס עלו לזמן קצר ליתרון 83–82, אך הסלטיקס עלו בחזרה ל-93–89 בסיום הרבע. בוסטון גברה על גולדן סטייט 11–23 ברבע הרביעי.
משחק 4
קרי הפך לשחקן הווריירס השלישי עם לפחות 40 נקודות ו-10 ריבאונדים במשחק הגמר, והצטרף לריק בארי (1967), וקווין דוראנט (2018). הוא גם הצטרף לג'ורדן ולברון ג'יימס כשחקן היחיד בגיל 34 ומעלה שצבר 40 נקודות או יותר בגמר ה-NBA. גרין קלע שתי נקודות בקליעה מ-1 מ-7, אך הוסיף תשעה ריבאונדים, שמונה אסיסטים וארבע חטיפות המאמן הראשי של גולדן סטייט, סטיב קר, ספסל אותו לחלקים מהרבע הרביעי, בעוד לוני נשאר על הפרקט בזכות הריבאונדים שלו - 11 ב-28 דקות, יחד עם פלוס-מינוס של +21. הווריורס ירדו בארבע נקודות כשנותרו כשבע דקות כאשר גרין ממשיך, והם המשיכו בריצת 3–11 בארבע הדקות הבאות לפני שהוא חזר. טייטום סיים עם 23 נקודות ו-11 ריבאונדים, אבל הוא עשה רק סל אחד בזמן ששיחק את כל הרבע הרביעי. בראון קלע 21 נקודות, ולוויליאמס היו 12 ריבאונדים עבור הסלטיקס.
משחק 6
בראון הוביל את הסלטיקס עם 34 נקודות אבל טייטום סיים עם 13 בלבד, וקלע רק 6 מ-18 מהשדה. גם הספסל של הסלטיקס הפגין ביצועים רעים, וקלעו רק חמש נקודות בקליעה של 2 מ-10 מהשדה. בוסטון גם ביצעה 22 איבודים, וירדה ל-1–8 בפלייאוף לאחר 16 או יותר איבודי כדור. טייטום קבע את שיא ה-NBA עבור רוב איבודים בפלייאוף בודדת עם 100. מאזן סדרות הגמר של הסלטיקס ירד ל-17–5, ונשאר בשוויון עם הלייקרס על מספר האליפויות הרב ביותר בתולדות הליגה.
לוגו וגביע מחודשים
ב-12 במאי ה-NBA הודיעה שגביע לארי אובריאן וגביע הMVP של סדרת הגמר על שמו של ביל ראסל עוצבו מחדש. בין השינויים החדשים בגביע לארי אובריאן, הבסיס שלו מורכב כעת משני דיסקים המפרטים את שמות כל הקבוצות הזוכות הקודמות. גביע ביל ראסל שונה מכדור זהב ורשת כסף לזהב בעיקר עם הדגשות כסף.
ליאור צורף
ביוגרפיה
בשנים 1996–2010 עבד במיקרוסופט ישראל בתפקידים: מנהל תקשורת שיווקית, מנהל שיווק דיגיטלי, ותפקידו האחרון – סמנכ"ל שיווק חטיבת האונליין בחברה.
המוח המשותף – לשדרג את החיים באמצעות חוכמת ההמונים
בספר הוא מתאר טכניקה בשם "שיתוף חשיבה", שבאמצעותה ניתן להשתמש בפלטפורמות של רשתות חברתיות לקבלת החלטות בנושאים שונים בחיים. הספר מסביר כיצד במקום לחשוב לבד, ניתן לפנות להמוני אנשים ברשתות החברתיות ולהיעזר בהם; זאת על ידי הצגת שאלות, ניתוח תגובות וקבלת החלטות המבוססות על התבונה הקולקטיבית של ההמון.
פרנצ'סקו אראיה
פרנצ'סקו דומניקו אראיה (באיטלקית: Francesco Domenico Araja או Araia; נולד ב-25 ביוני 1709 בנאפולי, ממלכת סיציליה, מת בין 1762 ל-1770, בולוניה, מדינות הכנסייה) היה מלחין איטלקי, שעשה 25 משנות חייו ברוסיה וכתב לפחות 14 אופרות לחצר הצארינה הרוסית, ביניהן "צפאל ופרוקריס" (Цефал и Прокрис), האופרה הראשונה בשפה הרוסית.
היה היה ילד
עלילה
רון הוא ילד נבון עם שיתוק מוחין שמגביל את תנועתו. הוא גדל לצד שני אחים בריאים, אחד מהם הוא אחיו התאום שמשחק כדורגל. הוריו עושים מאמצים רבים לדאוג לצרכיו ולשמור על הלכידות המשפחתית למרות הפערים ביניהם. הסרט מלווה את ההתמודדות היומיומית של רון ומשפחתו, החושפת גישות שונות לחיים ואת המתחים שמלווים הורים לילדים בעלי צרכים מיוחדים.
מפקד אוכלוסין
מפקדים במקרא
בספר "במדבר" (פרק א') מוזכרת אחת מהסיבות לעריכת מפקד, והיא הערכת המצבה, כוח האדם הצבאי: "וידבר ה' אל משה במדבר סיני באהל מועד, באחד לחדש השני בשנה השנית לצאתם מארץ מצרים לאמר. שאו את ראש כל עדת בני ישראל למשפחתם לבית אבתם, במספר שמות כל זכר לגלגלתם. מבן עשרים שנה ומעלה כל יצא צבא בישראל, תפקדו אתם לצבאתם אתה ואהרן".
עפרה
גאוגרפיה
היישוב יושב על ציר האורך הראשי (כביש 60) ומתפקד כמעין חוליה מקשרת בין ירושלים לבין יישובי גוש שילה וגב ההר. עיר המחוז של עפרה היא ירושלים ובה עובדים רבים מתושבי היישוב.
חינוך
ביישוב יש גני ילדים, מעונות, שני בתי ספר יסודיים ממלכתיים דתיים, אחד לבנים ואחד לבנות, בית ספר אלטרנטיבי, בו לומדים כשמונה אחוז מילדי היישוב בגילאי א-ו, מרכז העשרה למחוננים מיישובי בנימין, אולפנה אזורית, תיכון המיועד לתלמידים שלא השתלבו בבתי ספר אחרים מהזרם הדתי-לאומי ומדרשת "שובה" לבנות. ביישוב פועלים גם מכון משפטי ארץ למשפט עברי, ובית ספר שדה עפרה. בעבר פעל המלח"ם ביישוב, וסניף של תנועת הנוער בני עקיבא.
יצחק קרויזר
ביוגרפיה
ב-12 ביולי 2023 נבחר לנציג הכנסת בוועדה לבחירת שופטים, ברוב של 86 קולות.
תחנת הרכבת תל אביב – סבידור מרכז
מבנה התחנה
בדרך כלל רציפים 1 ו-2 משמשים את הקווים הנוסעים צפונה, רציפים 3 ו-4 את הקווים אשר נוסעים דרומה ורציפים 5 ו-6 משרתים את קו הרכבת מכיוון אשקלון אל ערי השרון. מיפוי רציפים זה אינו מחייב מכיוון שהתחנה היא תחנת רכבת תפעולית ומאפשרת לנתב את הרכבות לרציפים שונים בתחנה וזאת לטובת שינויים נדרשים בתנועת הרכבות ואו היבטים של שדרוג ואחזקת הקו. הרציפים בתחנה הם באורך של כ-350 מטר והם מהארוכים בארץ.
אבזי
אַבָּזִי (בגאורגית: აბაზი) היה הילך חוקי בגאורגיה עד לשנת 1833. הוא שווה ערך ל-4 שאוּרי (შაური), ל-20 קופיקות כסף (המתכת כסף) (копейшник серебра), ל-40 פּוּלי (ფული) ול-200 דינר.
החץ
עונה 4
בעונה הרביעית, אוליבר חוזר לעיר ומציג עצמו בתור אישיות מעודנת יותר, "החץ הירוק". בנוסף, פליסיטי הופכת לנשיאת פאלמר טכנולוגיות, כיוון שהנשיא הקודם, ריי, נחשב למת עקב פיצוץ שאירע בעונה הקודמת. במהלך העונה אוליבר ובני בריתו נלחמים נגד ארגון טרור בשם "כוורת" (הייב), בראשותו של דמיאן דארק. ובנוסף אוליבר מציע נישואים לפליסיטי במהלך העונה ובהמשך פליסטי מבטלת את האירוסים משום שכעסה על אוליבר שלא סיפר לה שיש לו בן.
עונה 7
בעונה השביעית אוליבר נמצא בכלא, בעוד אויבו דיאז מנסה לחסל אותו. פליסיטי מנסה לתפוס את דיאז. קרטיס וג'ון עובדים עבור א.ר.ג.ו.ס, בעוד לוראל (הסירנה השחורה) משמשת כתובעת המחוזית. אוליבר עובר עינויים פסיכולוגיים, עד שטליה אל גול מסייעת לו להביא את כלא סלאבסייד למצב טוב יותר. בהמשך דיאז נתפס, ומובל לכלא שם פותח במערכה לחיסול אוליבר שבסופה דיאז נכלא ואוליבר משתחרר. כל זה הוא בזמן שחץ ירוק חדש מסתובב בסטאר סיטי ומציל את העיר. לאחר מכן מתגלה כי החץ הירוק החדש היא למעשה אחותו החורגת של אוליבר, מצד אבא שלו, אמיקו, המשרתת מובילה את ארון המור התשיעי שמנסה להשתלט על העיר והיא רוצה מנגד, להרוג את אוליבר ולנקום בו. העונה מסתיימת בכך שהמוניטור לוקח את אוליבר לפירמה אומר לו ולפליסיטי שאוליבר ימות במשבר העתיד לבוא.
טומי מרלין
בעונה השלישית, טומי מופיע בקטעי הפלאשבק כאשר נסע להונג קונג לחפש אחר אוליבר.
בעונה השמינית, טומי מופיע בפרק האחרון בהלוויה של אוליבר ומתברר שביקום החדש שאוליבר יצר טומי מעולם לא מת והוא אף התחתן עם לורל.
ת'יאה קווין / ספידי
בעונה השנייה, ת'יאה ממשיכה להתראות עם רוי ומנהלת את מועדון הלילה ורדנט שהקים אוליבר. היא מתוסכלת מהצורך התמידי של רוי להציל אנשים, אך עם הזמן לומדת לקבל זאת. בהמשך, היא מתחילה לחשוד שרבים מהסובבים אותה שומרים ממנה סודות, ואכן מגלה שהיא בתו הביולוגית של מלקולם מרלין. היא נפרדת מרוי לאחר שהיא מגלה שהוא בגד בה, אם כי הוא עשה זאת כדי להרחיק אותה ממנו בזמן שהייתה לו בעיית המיראקורו. בפרק סוף העונה מרלין מגיע להציל אותה מחיילי המיראקורו ומשכנע אותה לעזוב עמו למחוזות לא ידועים.
פליסיטי סמוק / המשגיחה
בעונה הרביעית היא מתארסת לאוליבר ושעה לאחר מכן נפצעת קשות כתוצאה מהתקפה של דמיאן דארק ומאבדת את היכולת ללכת. מתגלה שהנבל 'המחשבון' הוא אביה, (שמבוקש על ידי המשטרה) ולאחר מכן מסגירה אותו לידי המשטרה. בהמשך העונה היא מקבלת צ'יפ מיוחד מקרטיס שמאפשר לה ללכת שוב.
בעונה השביעית היא ולורל הופכות לחברות טובות אחרי שלורל משכנעת אותה לא להרוג את ריקרדו דיאז ועוזרת לה לשחרר את אוליבר מהכלא. במהלך העונה היא נכנסת להריון מאוליבר ובסוף העונה נולדת להם בת בשם מיה.
דלרנה
בירת החבל, העיר פאלון, נמצאת על האגם רוּן (Runn), ושניים מהסמלים המזוהים ביותר עם המסורת השוודית קשורים בשמה ויצאו מהחבל - "נקניקיית פאלון", נקניקיית חזיר גדולת-ממדים, והצבע "אדוֹם-פאלון", שהוא הגוון העמוק של הצבע האדום, שיותר מכל מוכר מחזיתות בתי עץ ואסמים באזורי-הכפר ברחבי שוודיה.
אתלטיקה במשחקים האולימפיים
תחרויות אתלטיקה נערכו בכל האולימפיאדות בעידן המודרני. נשים התחרו החל מאולימפיאדת אמסטרדם (1928). אתלטיקה נחשבת לענף הספורט הפופולרי ביותר במשחקים האולימפיים ולכן מכונה "מלכת הספורט". ענף האתלטיקה מדורג ראשון, במספר האירועים ובמספר המשתתפים.
הפארק הלאומי אאורקי/הר קוק
פארק לאומי אאורקי/הר קוק (באנגלית: Aoraki/Mount Cook National Park) הוא פארק לאומי במרכז האי הדרומי של ניו זילנד הכולל את הר קוק (במאורית: אאורקי) וסביבתו. האזור הוכרז כשמורת טבע בשנת 1887 והפך לפארק לאומי ב-1953. מאז שנת 1990 מוכרז הפארק כאתר המורשת העולמית טה ואהיפוונמו יחד עם שלושה פארקים לאומיים נוספים.
אפרוח
פולקלור
בשיר יונתן הקטן מתואר כי יונתן טיפס על העץ ואפרוחים חיפש. ההבחנה בין גוזל לאפרוח לא הייתה קיימת בתקופה בה נכתב השיר. בעברית המודרנית אפרוח יכול לפרוח מהקן כבר ביומו הראשון ואילו הגוזל תלוי בהוריו וגוזל מהם את מזונם.
הר צ'פרן
מקור השם
ההר, שצורתו כצורת פרמידה, ובשל תלילות צוקיו אינו מכוסה בשלג, ועל כן נראה כפרמידה שחורה, נקרא על שם פרעה חאפרו (באנגלית: צ'פרן - מיוונית: Χεφρήν). שמו של ההר ניתן לו בשנת 1897, על ידי ג'י נורמן קולי, אשר קרא להר "הר הפרימדה" (Pyramid Mountain). בהרי הרוקי הקנדיים היו באותה עת שבעה הרים בשם זה, ועל מנת למנוע בלבול, ב-31 במרץ 1924 שונה שמו של ההר לשמו הנוכחי - שמו של בונה אחת משלוש הפרמידות במתחם הפירמידות בגיזה.
טיפוס
ההר נחשב קשה מאוד לטיפוס בשל מורדותיו התלולים, ותנאי מזג אוויר קשים (שלג וקור).
הארמון המלכותי של טורינו
תיאור המקום
נוסע שביקר בארמון בשנת 1795 כותב על הארמון: "הריהוט מתאים לתפארת החדרים. בין השאר, מעמדי התאורה משתקפים במראות אשר מעוטרות במסגרות כסף, שנעשו בטעם רב. אני מעיר הערה זו רק בגלל העובדה שפרטי הריהוט, שבשימוש החדרים באיטליה, מוצבים בירכתי האולם כך שלא תימנע כניסה של אור היום לחדר".
מזכר רצ'ינסקי
מזכר רצ'ינסקי היה מזכר רשמי, שחובר על ידי נציגי הממשלה הפולנית הגולה ב-10 בדצמבר 1942. המזכר נקרא על שמו של אדוארד רצ'ינסקי, שר החוץ של הממשלה הגולה ומחבר המזכר, ונחשב למסמך הראשון המתייחס מפורשות להשמדת היהודים בשטחי פולין שתחת הכיבוש הנאצי. המזכר, שנשלח לשרי החוץ של בעלות הברית, היה הדיווח הרשמי הראשון על זוועות השואה וביקש ליידע את דעת הקהל במערב על פשעי הנאצים. במסמך נזכרים בשמם המחנות טרבלינקה, סוביבור ובלז'ץ ומצוין כי בתחומיהם מתבצעת השמדת יהודים שיטתית. היה זה גם המסמך הראשון שנכתב על ידי ממשלה של מדינה הנתונה לכיבוש נאצי ובו הגנה על היהודים באשר הם ולא רק על אזרחיהן היהודים.
אמנות
אמנות היא אוניברסל אנושי: בכל תרבויות האדם קיימת אמנות, ואותם תחומי אמנות מופיעים בכל התרבויות.
הר גורדון
הר גורדון (באנגלית: Mount Gordon) הוא הר געש כבוי מסוג חרוט אפר, המהווה חלק מהרי ראנגל שבמזרח מדינת אלסקה שבארצות הברית. ההר ממוקם בין קרחון נאבסנה לבין הר הגעש השכבתי הר דראם. הר גורדון התפרץ לאחרונה בתקופת הפליסטוקן.
קונסטנטין הראשון, מלך אימרתי
קונסטנטין הראשון (בגאורגית: კონსტანტინე I - קוֹנסטַנטינֶה I) מבית בגרטיוני היה מלך הממלכה המערב-גאורגית, ממלכת אימרתי, בין השנים 1293–1327.
קונסטנטין היה בנו של המלך הגאורגי דוד השישי נארין מאשתו הראשונה תמר. הוא עלה על כס המלוכה של ממלכת אימרתי עם מות אביו ב-1293, וממלכתו השתרעה על חלק גדול מגאורגיה של היום. למרות תוארו כ"מלך הגאורגים והאבחזים", הוא שלט בפועל רק על חלקה המערבי של גאורגיה, והחזיק את חצרו בכותאיסי. הוא נותר עצמאי משלטון המונגולים, אבל התמודד עם בעיות פנימיות קשות. הוא נחל תבוסה במלחמת האזרחים שפרצה בהנהגת אחיו מיכאל הראשון, והפסיד את המחוזות רצ'ה-לצ'חומי וארגוותי שבאימרתי עילית לנסיך המורד.
תאונת הרכבת בבית יהושע
תיאור האירוע
ביום שני 12 ביוני 2006, סמוך לשעה 12 בצהריים, נתקע טנדר על מפגש כביש 553 עם מסילת החוף של רכבת ישראל, סמוך לתחנת בית יהושע. תקלה זו קרתה מיד לאחר שהטנדר התנגש ברכב מסחרי וניזוק.
בית המשפט קבע שנהג הטנדר, וטרינר בשם יונתן ועדיה אשם בתאונה זו.
מיכה גודמן
ביוגרפיה
ביוני 2014 זכה גודמן (עם המוזיקאי אהוד בנאי) בפרס ליבהבר לעידוד הסובלנות הדתית, מטעם מכון שכטר למדעי היהדות. בשנת 2017 בחר הג'רוזלם פוסט בגודמן כאחד מחמישים היהודים המשפיעים בעולם. בשנת 2019 נבחר גודמן כאחד ממאה האנשים המשפיעים בישראל לשנה זו על ידי מגזין ליברל.
תומאס לינקולן קייסי האב
ראשית חייו ושירות צבאי
לאחר חופשה שהסתיימה ב־25 בפברואר 1867, שימש קייסי כמהנדס מפקד בבניית מבצר פרבל וסקאמל בין 1 במרץ ל-18 בנובמבר 1867. לאחר מכן הוא מונה לעוזרו של ראש המהנדסים בצבא ארצות הברית ב־18 בנובמבר 1867, ועבר לוושינגטון הבירה, שם עתיד היה להתגורר רוב שארית חייו. הוא יצא לסיורי פיקוח מאפריל לאוקטובר 1868, ועזב את התפקיד ב־2 בינואר 1879. בשנת 1873 הוסמך קייסי כקצין של לגיון הכבוד הצרפתי בהוקרה על עבודתו כמהנדס.
המשך חייו
הוא הועלה לדרגת תת-אלוף והוצב כראש המהנדסים ב־6 ביולי 1888. כשהיה למנהל, קייסי הקצה סכומי כסף גדולים לשיפורים בנמל ובנהר, וארגן מחדש את המחלקה. הוא פרש מהצבא ב-10 במאי 1895, בהגיעו לגיל הפרישה של 64.
TEA (צופן)
תיאור אלגוריתם TEA
למעלה מוצג תרשים הממחיש את הפעולות המבוצעות בסבב אחד של הצופן. להלן קוד בשפת C הממחיש את פונקציית ההצפנה של TEA במימוש לא ממוטב, כפי שהוצע על ידי המחברים:
בן-ציון בחבוט
קורות חיים
לצד עיסוקו במסחר, החל להשתתף בפעילות ציבורית וציונית בקהילה היהודית, ונמנה עם מייסדי לשכת בני ברית בארגנטינה. בזו האחרונה אף שימש במשך יותר מ-20 שנה כעורך כתב העת הספרותי שלה, והגיע בה לדרגת סגן נשיא. בנוסף שימש כאח בלשכת הבונים החופשיים, כחבר הוועד הפועל של הפדרציה הציונית בארגנטינה, כחבר הוועד של המרכז הציוני ושל לשכת קרן קיימת לישראל וההסתדרות העברית בעיר, וכחבר וועד אגודת שוחרי האוניברסיטה העברית.
אייסקיור מדיקל
אייסקיור מדיקל בע"מ היא חברה ציבורית ישראלית המפתחת מכשור רפואי לטיפול במחלת הסרטן.
אביב דומם
השפעת הספר
ב-1980 הוכר פועלה למען איכות הסביבה בהענקת מדליית החירות הנשיאותית, עיטור הכבוד האזרחי הגבוה ביותר בארצות הברית, על ידי הנשיא ג'ימי קרטר. ב-22 באפריל 2006, לכבוד יום כדור הארץ, שונה שמו של הגשר ברחוב התשיעי בפיטסבורג ל"גשר ריצ'ל קרסון" כמו כן, הוקם אתר מורשת לאומי בבית הולדתה בפיטסבורג.
אנטוני טאפייס
ביוגרפיה
טאפייס נולד בברצלונה שבספרד ובצעירותו התגורר בפריז. לאחר שלמד שלוש שנים משפטים החליט בשנת 1943 להקדיש את חייו לציור בלבד. ב-1950 הציג את תערוכת היחיד הראשונה שלו, בברצלונה. טאפייס היה ממייסדי תנועה אמנותית שנקראה "דאו-אל-סט", שקמה בספרד לאחר מלחמת העולם השנייה, ושהייתה קרובה ברוחה לסוריאליזם ולזרם הדאדא. האמנות של טאפייס הושפעה רבות מפאול קלי וז'ואן מירו.
אדוארד השלישי, מלך אנגליה
שנות שלטונו המוקדמות
באפריל 1341, במעמד הפרלמנט, נאלץ אדוארד לקבל על עצמו מספר הגבלות קשות על עליונותו הכספית והאדמיניסטרטיבית, אך באוקטובר של אותה השנה ביטל המלך את ההסכם והארכיבישוף הוחרם פוליטית. הנסיבות יוצאות הדופן של 1341 הובילו את המלך למצב של כניעה, אך תחת נסיבות רגילות היה למעשה כוחו של המלך באנגליה של ימי הביניים בלתי מוגבל, ואדוארד ניצל זאת.
שלל המלחמה
ב-1356, בזמן שהמלך לחם בצפון, זכה בנו הבכור, אדוארד, הנסיך השחור, בניצחון משמעותי בקרב פואטייה. אף על פי שהכוחות האנגלים היו בנחיתות מספרית קשה, הם הצליחו לא רק להביס את הכוח הצרפתי, אלא אף לשבות את המלך הצרפתי, ז'אן השני. לאחר שורת ניצחונות ביססו האנגלים הצלחות גדולות – המלך הצרפתי נפל בשבי, והממשל הצרפתי המרכזי כמעט התמוטט כליל. בין אם טענתו של אדוארד לכתר הצרפתי הייתה אמיתית או רק עילה למלחמה, נדמה היה כעת כי מטרתו הייתה בהישג יד. אך מערכה שניטשה ב-1359, במטרה להשלים את ההשתלטות על המדינה, לא צלחה, וב-1360 הסכים אדוארד לחתום על הסכם ברטיני, במסגרתו ויתר על טענותיו כלפי הכתר, אך באותו הזמן הבטיח לעצמו החזקות רחבות בצרפת.
תקופת שלטונו המאוחרת
הכישלון הצבאי מעבר לגבול ועלותה הכספית הגבוהה של המלחמה גרמו פעם נוספת לתסיסה, ששיאה הגיע במושב הפרלמנט ב-1376, שבו נקרא לאשר מיסוי נוסף. במקום זאת, בחר בית הנבחרים לנצל את ההזדמנות כדי להתייחס לתלונות שהועלו. ביקורת ספציפית כוונה אל עבר אחדים מיועציו הקרובים של המלך, והללו נושלו מתפקידיהם. פילגשו של אדוארד, אליס פררס, שנראה היה כי היא מחזיקה בכוח רב מדי גורשה מחצר המלכות.
לאדוארד עצמו לא הייתה כבר בשלב הנוכחי השפעה אמיתית על מהלך העניינים, והחל מ-1375 ואילך תפקידו בממשלה היה מוגבל. קרוב ל-29 בספטמבר 1376 נפל למשכב בעקבות פצע מוגלתי. לאחר תקופת התאוששות קצרה בפברואר מת המלך משבץ ב-21 ביוני. בנו, הנסיך השחור, נפטר שנה קודם לכן, ואת הכתר ירש נכדו בן העשר של המלך, ריצ'רד השני.
אוטו היצפלד
קריירה מוקדמת
היצפלד נולד ב-7 במאי 1898 בשלוכזי, שהשתייכה לאימפריה הגרמנית. לאחר פרוץ מלחמת העולם הראשונה בשנת 1914 התגייס היצפלד לצבא הגרמני הקיסרי, והצטרף לגדוד התחלופה של רגימנט הרגלים ה-142 (באדן ה-7), ולחם בשורותיו במהלך המלחמה, וב-18 בפברואר 1916 הועלה לדרגת לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בזהב, וצלב הכבוד של מלחמת העולם 1914/1918.
מלחמת העולם השנייה
בסוף 1939 מונה היצפלד למפקד הגדוד ה-3 ברגימנט הרגלים ה-158, ובמהלך המערכה על צרפת לחם עמו כחלק מהדיוויזיה ה-82 במסגרת הקורפוסים ה-38, ה-13, וה-23. ב-15 בנובמבר 1940 מונה היצפלד למפקד רגימנט הרגלים ה-593, וב-26 ביולי 1941 מונה למפקד רגימנט הרגלים ה-213, שהיה חלק מהדיוויזיה ה-73, ולחם עמו במהלך מבצע ברברוסה כחלק מהקורפוסים ה-54, והקורפוס ה-42 לסירוגין במסגרת הארמייה ה-11. ב-30 באוקטובר 1941 קיבל היצפלד על פעולותיו את עיטור צלב האבירים של צלב הברזל, וב-1 בינואר 1942 הועלה לדרגת אוברסט. ב-17 בינואר 1942 קיבל היצפלד על פעולותיו תוספת עלי אלון לעיטור צלב האבירים של צלב הברזל, וב-15 באוגוסט 1942 נפצע במהלך הקרבות, וקיבל על כך את עיטור אות הפציעה בזהב. לאחר החלמתו מונה היצפלד ב-19 בינואר 1943 למפקד הדיוויזיה ה-102, שהייתה חלק מקורפוס הפאנצר ה-39 במסגרת הארמייה התשיעית, וב-14 במרץ הועברה הדיוויזיה תחת פיקוד הקורפוס ה-38 במסגרת הארמייה ה-18. ב-1 באפריל 1943 הועלה היצפלד לדרגת גנרל מיור, והועבר עם הדיוויזיה שבפיקודו תחת פיקוד הקורפוס ה-20 במסגרת ארמיית הפאנצר השנייה.
לאחר המלחמה
ב-12 במאי 1947 שוחרר היצפלד מהשבי, ורק אז נודע לו שקיבל את תוספת החרבות לעיטור צלב האבירים של צלב הברזל. לאחר שחרורו התגורר היצפלד בדונסהיים עד למותו ב-6 בדצמבר 1990.
ברוס נאומן
קורות חיים
ברוס עבד כעוזרו של ויין תייבוד. בשנת 1966 החל ללמד במכון האמנות סן פרנסיסקו (San Francisco Art Institute). בראשית שנות ה-80 עבר להתגורר בניו מקסיקו.
בינואר 2008 הכריזה מחלקת התרבות והחינוך של ממשלת ארצות הברית כי נאומן ייצג את ארצות הברית בביאלה בוונציה בשנת 2009.
רוסה
רוּסֶה (בבולגרית Русе, בטורקית עות'מאנית רוֹסְצ'וּק) היא עיר נמל בבולגריה והחמישית בגודלה מבחינת כמות אוכלוסין במדינה. רוסה היא בירת מחוז רוסה ושוכנת בצפון המדינה, על גדות הדנובה, בסמוך לגבול עם רומניה, 251 קילומטרים מהבירה סופיה.
העת העתיקה וימי הביניים
שרידי התיישבות מאורגנת ומצודה שנמצאו באזור מתוארכים למאה ה-3 לפנה"ס, עידן הממלכה התראקית. בתקופת אספסיאנוס הקימו הרומאים במקום מצודה, כחלק מביצורי הגבול הצפוני של מואסיה. שמה של המצודה - סקסגינטה פריסטה (Sexaginta Prista) בא מעירוב של לטינית ויוונית ומשמעותו העיר בת 60 הספינות. לאחר הפיצול באימפריה הרומית עברה המצודה לחזקת האימפריה הביזנטית ובמהלך המאה ה-6 הוחרבה בפשיטות של שבטים אווארים וסלאבים. במהלך המאה ה-13 תקופת האימפריה הבולגרית השנייה, הוקמה בסמוך לשרידי המצודה הרומית, מצודת דרכים חדשה שנקראה רוּסִי והיוותה חלק ממערך ההגנה של האימפריה הבולגרית.
קלף (אלבום)
האלבום נוצר בשבועיים של נגינה בצריף של שמוליק "שמיילך" בורשטיין בגני יהודה.
מחנות הריכוז אולדרני
מבנה המחנות ואוכלוסייתם
במחנות ריכוז אלה הוחזקו רוסים, פולנים, יהודים, ושבויי מלחמה, ומעל 700 אסירים קיפחו את חייהם תחת עבודת הכפייה והיחס האכזרי של אנשי האס אס אשר שלטו במחנות אלה.
המחנות הפסיקו לפעול ביוני 1944.
אוניברסיטת הרווארד
היסטוריה
בדוח משנת 2022, האוניברסיטה חושפת כי עד לשנת 1783 אנשי הרווארד - נשיאים, מרצים וחוקרים - השתמשו בעבדים.
מארק קארו
מארק קארו (בצרפתית: Marc Caro; נולד ב-2 באפריל 1956) הוא במאי סרטים צרפתי. ידוע בזכות שיתוף הפעולה עם הבמאי ז'אן פייר ז'נה, שאותו פגש לראשונה בפסטיבל סרטים בשנת 1974. ביחד ביימו שלושה סרטים קצרים, ושני סרטים באורך מלא שזכו להצלחה יחסית, Delicatessen בשנת 1991, ו"עיר הילדים האבודים" בשנת 1995.
קליפורניום
תרכובות
תרכובות מעטות בלבד המכילות קליפורניום נוצרו והן נחקרות. ביניהן:
איאן או'בריאן
ביוגרפיה
במשחקי האימפריה הבריטית וחבר העמים שנערכו בפרת', אוסטרליה בשנת 1962 זכה או'בריאן ב-3 מדליות זהב. במשחה ל-110 יארד חזה (1:11.4 דקות), במשחה ל-220 יארד חזה (2:38.2 דקות) ובמשחה שליחים 4x110 מעורב (4:12.4 דקות)..
חיים יזרעאלי
במאורעות תרפ"ט
ביום פרוץ המאורעות בירושלים, ב 23 באוגוסט 1929 נרגמה מכוניתו של ד"ר יזרעאלי בעברו בכפר מסמיה. הכול הכירו את מכונית הרופא ומעשה זה נגד האדם שסימל את המשותף בין שני העמים זיעזע את הרופא והוא אמר לאשתו כי "דבר חמור עומד לקרות ויש להתכונן לקראת הבאות". שמאל|ממוזער|250px|מצבת ד"ר חיים יזרעאלי בבית הקברות בבאר טוביה
לאורווה הועברו מים ומזון. ד"ר יזרעאלי הכין תחבושות וציוד. הוא הריץ שני שליחים במכוניתו לרחובות אך משה סמילנסקי, האחראי להגנת רחובות, השיב להם שאין לו די נשק להגן על רחובות ולכן לא יוכל לעזור להם. כאשר הגיעה הידיעה כי לא תגיע כל עזרה למושבה, עלתה המתיחות ברפת הנצורה. כמה מהנשים פנו אל ד"ר יזרעאלי בדרישה שייתן להן רעל, שלא תיפולנה בידי הערבים. ד"ר יזרעאלי סירב, אולם הודיע שכולם יגנו על הנשים והילדים וברגע האחרון אם לא יהיה מוצא אחר, הם ישתמשו ברוביהם בכדורים האחרונים כדי להציל את כבוד נשותיהם. אולם, אמר ד"ר יזרעאלי, "אנחנו לא נמכור אתכן בזול".
טים הויבך
קריירה
ב-12 בדצמבר 2020 חתם הויבך בסלנגור המלזית.
לאסלו נבאי
עבודתו המדעית
נבאי היה העורך הראשי של כתב העת "סקירת החוק בחו"ל" (Külföldi Jogi Szemle) במשך עשור וחצי ואחר כך של כתב העת "החוק ההונגרי" (Magyar Jog) וכן ערך טורים בכתבי עת שונים נוספים. הוא יזם וארגן את הוועידה הבינלאומית הראשונה של עורכי דין אזרחיים סוציאליסטים בבודפשט. נבאי השתתף באופן קבוע בעבודות הקודיפיקציה (הכנת חוקים) ממשלתיות הקשורות לדיני סדר הדין האזרחי ולארגון חקיקתי.
הר ואפטה
היסטוריה
בשנת 1901, ג'יימס אאוטראם, ג'יי-אייץ' סקאטרגוד (J. H. Scattergood) והמדריך שלהם סי בוהרן (C. Bohren) היו הראשונים אשר טיפסו על הר ואפטה.
מגנושב
תולדות היישוב
היישוב נזכר לראשונה במאה ה-12, ובשנת 1377 הוענקו לו זכויות עיר. באמצע המאה ה-17, בעת פלישת האימפריה השוודית, נשרף היישוב, אך שוקם לאחר מכן. בסוף המאה ה-18 ניטל מהיישוב מעמדו העירוני.
הליגה הקתולית
תקופת אנרי הראשון
ב-1582 הדוכס מגיז כרת ברית עם פליפה השני מלך ספרד שמימן את פעולות הליגה הקתולית. ב-1584, מותו של יורש העצר פרנסואה דוכס אנז'ו ( 19 ביוני) הותיר את אנרי מלך נווארה ההוגנוטי (לימים אנרי הרביעי, מלך צרפת) כיורש העצר החדש. האפיפיור סיקסטוס החמישי נידה את אנרי מלך נווארה ושלל ממנו את הזכות לשמש כיורש עצר. הכמורה הקתולית, בהשפעת הישועים, קראה לכל המאמינים אל דגל הליגה הקתולית כדי להילחם בהוגנוטים. כדי להחליש את מעמדו של בית המלוכה הצרפתי, שהיה מתחרהו על השלטון באירופה, פליפה השני מספרד אישר את הסכם ז'ואנוויל (31 בדצמבר 1584) שלפיו מועמדם של הקתולים, שארל הראשון, קרדינל דה בורבון, הוכר כיורש העצר הצרפתי.
בגרט הראשון הקטן
נפטר בשנת 1372.
קוטג' יורק
היסטוריה
כיום, קוטג' יורק משמש כמשרדי אחוזת סנדרינגהם; יחידות נופש ודירות לעובדי אחוזה תופסות גם הן חלק מהבניין.
יאן טומאש גרוס
יאן טומאש גרוס (בפולנית: Jan Tomasz Gross; נולד ב-1 באוגוסט 1947 בפולין) הוא היסטוריון וסוציולוג אמריקאי-פולני ממוצא יהודי, המכהן כפרופסור להיסטוריה באוניברסיטת פרינסטון. חוקר את יחס הפולנים ליהודים בפולין במהלך השואה ואחריה, כדוגמת הטבח בידוובנה ופוגרום קיילצה.
עמון
ההיסטוריה של בני עמון
על פי המקרא שררה איבה בין עמון לישראל, ולהם היסטוריה ארוכה של סכסוך גבולות. על יפתח השופט מסופר שלחם בהם, אבל לא כבשם באופן סופי. על שאול מסופר במקרא שנלחם בנחש העמוני ליד יבש גלעד. מלחמה זו באה לאחר לחץ שהופעל מצד העמונים על שבטי ישראל בעבר הירדן. חלק מהסיפור נשמט מפרק יא בספר שמואל, אולם הוא השתמר בנוסח שנמצא במגילות קומראן וכן אצל יוסף בן מתתיהו.
הקיום של יישובים קבועים בחלקים מעמון נפסק באמצע המאה ה-6 לפנה"ס אחרי כיבושם על ידי שבטים מזרחיים ובעיקר הנבטים. אבל אזורים אחרים בעמון הוסיפו להיות מיושבים כמו העיר רבת עמון שלאחר הכיבוש היווני עברה תהליך של התייוונות ושמה שונה לפילדלפיה על שמו של תלמי פילדלפוס, מלך מצריים.
ככל הנראה בתקופת השלטון היווני מצרי והיווני סורי העם העמוני התייוון ונטמע בהתרבות ההלניסטית.
איסור נישואים עם בני עמון
אומנם בני עמון יכולים להתגייר, אך התורה מונעת מהם, כקרוביהם ממואב, להתערב בישראל בקשרי נישואים: "לֹא יָבֹא עַמּוֹנִי וּמוֹאָבִי בִּקְהַל ה', גַּם דּוֹר עֲשִׂירִי לֹא יָבֹא לָהֶם בִּקְהַל ה', עַד עוֹלָם", והסיבה: "עַל דְּבַר אֲשֶׁר לֹא קִדְּמוּ אֶתְכֶם בַּלֶּחֶם וּבַמַּיִם בַּדֶּרֶךְ בְּצֵאתְכֶם מִמִּצְרָיִם וַאֲשֶׁר שָׂכַר עָלֶיךָ אֶת בִּלְעָם בֶּן בְּעוֹר מִפְּתוֹר אֲרַם נַהֲרַיִם לְקַלְלֶךָּ".
מושית נקודתיים
מאפיינים
כנימות מגן מהוות את עיקר מזונם של הבוגרים והזחלים.
הנקבה מטילה את ביציה בודדות או בקבוצות קטנות (בין שתיים לשש ביצים בקבוצה), לרוב על יד כנימות מגן. מושית הנקודתיים תוקפת במיוחד את המגיניתיים (משפחה של כנימות מגן), ולעיתים אף מטילה מתחת לשריונן של אלו. הזחל צהוב-אפור, ראשו בצבע שחור מבריק, ולו רגליים שחורות. צדו הגבי של גוף הזחל מעוטר בזיפים מסועפים, שרובם שחורים. הזחל מתגלם בתוך עורו, בשונה מחרקים אחרים המשילים את עורם לפני ההתגלמות.
סמל סרביה
תיאור
הסמל כולל את העיט הדו-ראשי של משפחת נמניץ' (Nemanjić) שמבוסס על הסמל הביזנטי. ברקע נמצאת השכמייה הפרוותית שפעם הייתה לבוש המלך.
קונג לינגחווי
קוֹנְג לִינְגְחווֵי (孔令辉; נולד ב-18 באוקטובר 1975, חארבין, חיילונגג'יאנג) הוא טניסאי שולחן סיני. אלוף אולימפי בעל 3 מדליות, מהן 2 מדליות זהב (אטלנטה 1996 וסידני 2000) ואלוף עולם בעל 16 מדליות, מהן 8 מדליות זהב. דורג בשיאו במקום הראשון בעולם.
אוניברסיטת קורנל
קורנל נוסדה על ידי ו בשנת 1865 במטרה לחנך גברים ונשים ללא קשר להשקפותיהם הדתיות או צבע עורם, והאוניברסיטה החלה דרכה זמן קצר לאחר מלחמת האזרחים האמריקנית. מייסדיה רצו שקורנל תלמד ותתרום בכל תחומי הידע: מהקלאסיקות למדעים, ומן התאורטי למעשי. רעיונות אלו, שהיו יוצאי דופן בזמנם, מיוצגים במוטו של קורנל, ציטוט של עזרא קורנל משנת 1865: "אקים מוסד בו כל אדם ימצא הדרכה בכל תחום". קורנל הקים את וסטרן יוניון והאוניברסיטה הוקמה בשטח חוותו.
קורנל נמצאת באופן קבוע בין המוסדות הבולטים בדירוג האקדמי של אוניברסיטאות בעולם, ומדורגת בקביעות כאחת מ-20 האוניברסיטאות הטובות בעולם בדירוגים השונים. לאוניברסיטה שבעה קולג'ים לתואר ראשון ושבע מחלקות לתארים מתקדמים המנוהלים בצורה אוטונומית וייחודית. לאוניברסיטה גם שני קמפוסים רפואיים: בניו יורק ובקטר. 46 מחתני פרס נובל נמנו עם סגל האוניברסיטה או עם בוגריה.
כתר פרידריק, נסיך ויילס
היסטוריה
הכתר יוצר בשנת 1728 עבור יורש העצר, בנו של המלך ג'ורג' השני. הכתר עשוי זהב ולו קשת אחת. ככל הנראה יוצר הכתר על ידי הצורף המלכותי סמיואל שיילס בעלות של 140 ליש"ט.
בשנת 1902 פסק השימוש בכתר זה והוא הוחלף בכתר ג'ורג', נסיך ויילס, אשר הוכן עבור יורש העצר, לימים ג'ורג' החמישי.
קארמה (פירושונים)
ראו גם
}}
קמט (גאולוגיה)
היווצרות
קמטים עשויים להיווצר במגוון של תהליכים: דחיסה של הקרום, התרוממות של גוש מתחת לכיסוי משקעי כך שהכיסוי עוטף את הגוש המתרומם, החלקה כבידתית (gravitational sliding) וקימוט במקום ששכבות המסלע מחליקות במורד הגוש המתרומם ומתקפלות תחתן. תהליך הקימוט עשוי לכלול גזירה בקנה מידה קטן לאורך שברים קטנים, או זרימה וזחילה באמצעות מעוות פלסטי של המסלע.
קימוט סביל
גם טמפרטורות גבוהות עשויות ליצור תנאים מתאימים לקימוט סביל, השכיח בסלעים מותמרים. דוגמה לסלע שעוּות בטמפרטורת התכה או בטמפרטורה קרובה (Th = T/Tm) הוא מיגמטיט – המכיל לעיתים קרובות מבנים מורכבים של קימוט סביל. באופן דומה מתרחש קימוט סביל בקרחונים בהם נוצר מעוות סמוך לטמפרטורת ההתכה שלהם.
קימוט פעיל
לעומת קימוט סביל, בקימוט פעיל יש לשכבות המרכיבות את המסלע חשיבות מכנית. נוכחותן של שכבות בעלות תכונות שונות משפיעה על תבנית המעוות במסלע באמצעות ההתנהגות המנוגדת של שכבה אחת לעומת התנהגותה של אחרת. כמו כן, בניגוד לקימוט סביל ניכר הקימוט הפעיל במבנה החיצוני של המסלע.
העתקה וכיפוף
לעומת זאת, בתנועה אופקית במהלך התהוות העתקי חילוף לא נוצרים מדרונות בממשק המגע. תנועה זו עשויה ליצור קמטים בסלעי הכיסוי לאורך ההעתק משני צדדיו, דוגמת אלה המקיפים את העתק סן אנדראס – בהתאם לתכונות הראולוגיות של סלעי הכיסוי.
מאפיינים
קמטים עשויים להיות סימטריים או אסימטריים בצורתם, חריפים וניכרים או עדינים – תלוי בטבעם ובחוזקם של הכוחות שפעלו על המסלע ובנטייתו של המסלע להתעוות. הם נוטים להיווצר בקבוצות יותר מאשר כיחידים – באופן זה נוצרות חגורות קמטים או רכסי הרים. בקמט סימטרי נטיית הצלעות משני עברי מישור הקימוט דומה, ואילו בקמט אסימטרי נטיית הצלעות משני עברי מישור הקימוט אינה דומה. קמטים סימטריים נוצרים ממאמץ לחיצה לא סיבובי, ואילו קמטים אסימטריים נוצרים ממאמץ לחיצה סיבובי.
מבנה של קמטים
נטיית הצלעות בקמט מצוינת בשני אופנים:
השפעה על הנוף
לקמטים גדולים עשויה להיות השפעה ניכרת על התפתחות הנוף. הקימוט עשוי להתרחש במהירות גבוהה יחסית ולהגדיל את ההתרוממות האנכית בקצב של 10 מטרים במהלך 1,000 שנים. עם זאת, כאשר מסתיים הקימוט הופכת השפעת הסחיפה לחשובה יותר מאשר צורתו המקורית של הקמט. לכן, במקרה של קמר – תחילה הוא יוצר תבליט זקוף, וכאשר חלה בו סחיפה – היא עשויה לחרוץ בשכבות העליונות ואף להסירן. אם למסלע העתיק בגלעין הקמט התנגדות נמוכה לסחיפה – התוצאה היא קמר פרוץ שבו נוצרים מדרונות פנימיים מסביב לשפלה מרכזית. דוגמה לתרחיש כזה הוא הווילד (Weald) בדרום-מזרח אנגליה, אותו חקר הגאולוג ויליאם הופקינס במאה ה-19. לעומת זאת, באגנים אחרים – לדוגמה אגן לונדון והאגן הפריזאי – פונים שולי הקער כלפי חוץ.
השפעה על מערכות נהריות
לקימוט השפעה מהותית על מערכות נהריות. כאשר מתפתח קמט בניצב לאפיקי הזרימה והנהר מצליח לחתור בקמט במהירות מספקת – הוא ממשיך בזרימתו ונקרא "נהר קודמן".
כאשר מוטים סלעי משקע במהלך קימוט, עשויות להיחשף בהם שכבות הנבדלות זו מזו במידת התנגדותן לסחיפה. התחתרותו של נהר יעילה יותר בשכבות שהתנגדותן קטנה, ומובילה להיווצרות עמקי סטרייק – עמקים שקרקעיתם מקבילה לכיוון השיכוב של השכבות שנחרצו.
חירבת עזון
בתקופת המנדט
ב-21 בדצמבר 1947 עזבו רוב תושבי הכפר, כנראה מחשש להתקפה יהודית; היה זה הכפר הראשון שננטש באזור השרון. ב-2 באפריל 1948, שלושה ימים אחרי שהאצ"ל חטף את נכבדי שיח' מוניס וגרם לבריחת תושביו, עזבו תושבי חירבת עזון את כפרם בהוראת "ההגנה", והתמקמו בכפרים עזון ועיזבת א-טביב, ממזרח לקלקיליה.
לאחר הקמת המדינה
בתי הכפר נהרסו בסוף שנות ה-60 ואלה מהם שנשארו נתכסו בצמחייה. השטחים סביב הכפר פותחו כאזורי מגורים ותעשייה, אך לב הכפר עמד בשיממונו עד לאמצע שנות ה-80. רק קיר בודד אחד (ייתכן שמדובר בקיר של מסגד הכפר) עמד על תלו, ובסמוך לו פעל בית כנסת קטן. בעקבות מעשי ונדליזם, שלוו בכתובות גרפיטי בערבית, הוחלט להרוס גם את השריד האחרון של הכפר. לאחר שנים מעטות הוקם על שטח הכפר הקאנטרי קלאב העירוני הראשון של רעננה.
שאנדור ברודי
יצירתו
המצוין מטה הן יצירותיו העיקריות של ברודי. כמעט כל יצירתו תורגמה לגרמנית וחלקה גם לשפות רבות נוספות כגון: אנגלית, צרפתית, דנית, קרואטית, רומנית ועוד.
יחסי אבחזיה–ונצואלה
סקירה כללית
במהלך משבר הנשיאות בוונצואלה הודיע הנשיא הזמני, חואן גואידו, כי הוא מתכוון לבטל את ההכרה בדרום אוסטיה ובאבחזיה לאחר שתוקם ממשלה חדשה.
יצחק שתיל
יצחק שתיל (13 בינואר 1941, י"ד בטבת ה'תש"א – 26 במרץ 2019, י"ט באדר ב' תשע"ט) היה עיתונאי וסופר ישראלי. היה דמות מובילה בתקשורת בעיר באר שבע וזכה באות יקיר באר שבע.
מונדיאל 2010
רבע הגמר
המשחק הראשון בשלב רבע הגמר היה בין נבחרות ו. ברזיל עלתה ליתרון 0–1 בדקה העשירית של המשחק משער של רוביניו, אך במחצית השנייה הפכה הולנד את התוצאה משני שערים של וסלי סניידר, וניצחה 1–2. ברזיל הודחה מהטורניר בשלב רבע הגמר בפעם השנייה ברציפות.
במשחק בין ל הובילה גאנה 0–1 משער של סאלי אלי-מונטארי, לפני שדייגו פורלאן השווה ל-1-1. המשחק המשיך להארכה, ובדקה האחרונה של ההארכה הרחיק שחקן אורוגוואי לואיס אלברטו סוארז את הכדור מקו השער בעזרת ידו. סוארז הורחק מהמשחק, וגאנה זכתה לבעיטת עונשין. אסמואה ג'יאן, שכבש שתי בעיטות עונשין במשחקי שלב הבתים, החמיץ את הבעיטה, והביא להכרעת המשחק בדו-קרב בעיטות עונשין. בדו-קרב בעיטות העונשין ניצחה אורוגוואי 2–4, ועלתה לשלב חצי גמר הטורניר לראשונה מאז 1970.
הגמר
במשחק הגמר התמודדו נבחרות ו, שלא זכו בגביע מעולם. לאחר 0-0 בתום 90 דקות, המשיך המשחק להארכה, שבה ניצחה ספרד 0–1 משער של אנדרס אינייסטה לקראת הסיום. ספרד זכתה בגביע בפעם הראשונה בתולדותיה.
פרסים כספיים ותשלומים למועדונים
לראשונה בתולדות המונדיאלים שילמה פיפ"א למועדונים ששחקניהם ייצגו את מדינתם בטורניר. הסכום הכולל הוא 26 מיליון אירו, כלומר כ-1,000 אירו לשחקן ליום. צעד זה הוא תוצאה של הסכם בין פיפ"א והמועדונים האירופיים ב-2008, ומטרתו לפרק את קבוצת G-14 ולהתמודד עם טענותיהם מ-2005 על העלות הכספית של פציעות שספגו השחקנים בזמן פעילות בינלאומית, כגון התביעה של ניוקאסל יונייטד בגין פציעתו של מייקל אואן במונדיאל 2006.
כדור המשחק
הכדור שימש גם באליפות העולם לקבוצות שנערכה ב-2009 באיחוד האמירויות הערביות, וגרסה מיוחדת שלו בשם ג'אבולאני אנגולה שימשה במהלך גביע אפריקה לאומות 2010. הכדור שימש גם במהלך עונת של ליגת העל הדרום אפריקאית והגביע הדרום אפריקאי, הקלאוסורה של ליגת העל הארגנטינאית ב-2010, ועונת 2010 של ה-MLS, בה הוחלפו צבעי הכדור לכחול וירוק, צבעי הליגה. ישנו כדור בשם ג'בולאני טרופיקל, שהפאנאלים דקים יותר והם בצבע אדום, המשמש לליגה הגרמנית.
הכדור נבנה לפי עיצוב חדש, והוא מורכב משמונה פנלים תלת-ממדיים שחוברו באמצעות חום. הפנלים עוצבו בצורתם הספרית מאתילן-ויניל אצטט ומפוליורתאן תרמופלסטי. פני השטח של הכדור מאופיינים בחריצים, שנוצרו בטכנולוגיה המכונה על ידי אדידס GripnGroove, המיועדת לשפר את האווירודינמיקה של הכדור. העיצוב של הכדור נעשה בשיתוף עם אוניברסיטת לובוראו (Loughborough) שבממלכה המאוחדת. שחקנים אחדים, בעיקר שוערים, התלוננו על כך שקשה לחזות מראש את מסלול תנועת הכדור. איקר קסיאס מ טען כי. ז'וליו סזאר מ טען כי. ג'אנלואיג'י בופון, שוער אלופת העולם אמר כי. קרלוס מרצ'נה מספרד טען כי. דובר מטעם אדידס טען כי, והוסיף שמדובר בביקורת קבועה המושמעת לפני כל מונדיאל.
הווּבוּזֵלָה
ווּבוּזֵלָה היא כלי נשיפה עממי, והיא נפוצה מאוד בקרב אוהדי הכדורגל בדרום אפריקה. בתחילת שנת 2009 דנה הוועדה המארגנת של מונדיאל 2010, האם לאפשר את השימוש בווּבוּזֵלות על ידי האוהדים. לחצם הבלתי מתפשר של נציגי המארחים הדרום אפריקאים גרם לכך שפיפ"א אישרה את השימוש בוובוזלה במשחקי גביע העולם בכדורגל וזאת למורת רוחם של שחקני ומאמני הנבחרות השונות.
בייסבול
פני הענף והיסטוריה
ליגת הבייסבול המובילה בעולם היא המייג'ור ליג בייסבול או בראשי תיבות MLB, ומשחקות בה 29 קבוצות מארצות הברית ואחת מהעיר טורונטו שבקנדה. ה-MLB מחולק לשתי ליגות, אמריקן ליג ונשיונל ליג, אשר בכל אחת מהן שלושה בתים: מזרח, מרכז ומערב. בסדרת האליפות, הנקראת וורלד סיריס (World Series), מתמודדת אלופת הנשיונל ליג נגד אלופת האמריקן ליג בסדרת הטוב משבעה משחקים. בנוסף ל-MLB, פועלות בצפון אמריקה ליגות משנה רבות בהן מתחילים מרבית השחקנים את דרכם המקצוענית. מחוץ לארצות הברית, הליגה הבולטת היא זו של יפן. כמו כן, קיימת ליטל ליג בייסבול - הליגה לילדים הפועלת במספר מדינות בעולם.